રવિવારે કોડીનારમાં સવારે ૬ વાગ્યાથી રાત્રે ૮ વાગ્યા સુધીના ૧૪ કલાકમાં કુલ ૧૬ ઇંચ ધોધમાર વરસાદ ખાબક્યો. જયારે નજીકના માલગામ વેળવામાં ૧૨, મેંદરડામાં ૧૦, તાલાલા, ડોળાસામાં આઠ ઈંચ, ધોરાજી તાલુકાના હડમતીયામાં સાત, વાડોદરમાં આઠ, ઈંચ વરસાદ વરસી ગયો હતો. જૂનાગઢ શહેરમાં પ્રથમ વરસાદે જ સાડા સાત ઈંચ જેટલું પાણી વરસી જતા સર્વત્ર આંધાધૂંધી જેવો માહોલ સર્જાયો હતો. શહેરની ૭પ થી ૮૦ જેટલી સોસાયટીઓમાં પાણી ઘુસી ગયા હતાં.